हॉकी स्टिक से मारा, सैनिटाइजर से जलाता रहा शव
Chhattisgarh Mahasamund Triple Murder Case;Why did the boy commit the murder of his parents and grandmother?. Follow Mahasamund News, Reports and Updates On Dainik Bhaskar (दैनिक भास्कर)
छत्तीसगढ़ पुलिस ने एक युवक को उसके माता-पिता और दादी की हत्या के आरोप में गिरफ्तार किया है। आरोपी ने तीनों को हॉकी स्टिक से मारा और सैनिटाइजर से शव जलाकर घर के बाड़े में ही दफना दिया। पुलिस का कहना है- आरोपी के पिता हायर सेकेंडरी स्कूल में प्रिंसिपल थे, उन्हें मारकर उनकी जगह वह अनुकंपा नियुक्ति चाहता था।
पहले देखिए तीनों मृतक की फाइल फोटो
महासमुंद के एसपी धर्मेंद्र सिंह ने बताया कि जिले के सरायपाली ब्लॉक के ग्राम पुटका में रहने वाले प्रभात भोई (52) हायर सेकेंडरी स्कूल पैकिन के प्रिंसिपल थे। प्रभात के दो बेटे हैं। बड़ा बेटा उदित (24) और छोटा अमित है। अमित रायपुर के पं. जवाहरलाल नेहरू मेडिकल कॉलेज से MBBS कर रहा है, जबकि उदित बेरोजगार है। उदित अपने माता-पिता से पैसों की डिमांड करता रहता था। पैसे न मिलने पर उनसे लड़ाई करता था।
पहले हत्या की, फिर फिनाइल से घर साफ किया
पैसे न मिलने पर उदित ने पिता की हत्या करके उनकी जगह अनुकंपा नियुक्ति लेने का प्लान बनाया। घर में मां झरना भोई (47) और दादी सुलोचना भोई (75) भी थे, जो उसके इस प्लान में बाधा बन रहे थे। इसलिए उसने तीनों को मारने का प्लान बनाया।
7 मई की रात करीब 3 बजे जब तीनों सोए हुए थे तो उदित ने हॉकी स्टिक से तीनों के सिर पर ताबड़तोड़ वार करके उन्हें मार डाला। हत्या के बाद तीनों लाशों को घर में छिपा दिया। पहले फिनाइल से पूरा घर साफ कर दिया, फिर अगले 3 दिन तक धीरे-धीरे तीनों की लाश पर सैनिटाइजर डालकर उन्हें जलाता रहा।
तीनों को मारकर उनकी गुमशुदगी जताई
इसके बाद आरोपी ने 12 मई को थाने में माता-पिता और दादी की गुमशुदगी की रिपोर्ट दर्ज करा दी। उसने बताया था कि 8 मई को तीनों इलाज कराने के लिए रायपुर गए थे। वहां से अभी तक वापस नहीं आए हैं। इधर, आरोपी पिता के नंबर से अपने भाई और रिश्तेदारों को उनके ठीक होने और लौट आने का झूठा मैसेज भेजता रहा।
बेहिसाब खरीदारी की, पड़ोसियों को हुआ शक
तीनों की हत्या के बाद उदित उनके पैसों को बेहिसाब खर्च करने लगा। 4 दिनों में ही नया पलंग, अलमारी, एसी, मोबाइल समेत कई चीजें खरीद लीं। इससे उसके पड़ोसियों को शक हुआ। यह जानकारी पड़ोसियों ने छोटे बेटे को दी।
छोटा बेटा घर आया तो हुआ खुलासा
पिता की गुमशुदगी की सूचना पड़ोसियों से मिलने पर छोटा बेटा अमित अपने घर ग्राम पुटका आया। वह घर के पीछे बाड़ी की ओर गया, तो उसे कुछ जलाने का निशान मिला। राख को हटाया, तो उसमें से अस्थियां मिलीं। अमित ने पूरे घर की जांच की, तो दीवार पर खून के छींटे और बाथरूम में भी खून के धब्बे मिले।
बाड़ी में किए गड्ढे से भी राख का ढेर मिला। उसने तुरंत पुलिस को बुलाया। पुलिस को बड़े बेटे पर पहले से ही शक था। उसे हिरासत में लेकर पूछताछ की तो उसने जुर्म कबूल कर लिया। उसकी निशानदेही पर हत्या में इस्तेमाल हॉकी स्टिक, सैनिटाइजर, लाइटर को बरामद कर लिया गया है।
एसपी ने बताया कि फोरेंसिक एक्सपर्ट की टीम, सरायपाली से चिकित्सा अधिकारी, कार्यपालक मजिस्ट्रेट, डॉग स्क्वॉड और पुलिस के आला अधिकारियों ने आरोपी के घर और घटनास्थल की जांच की थी। आरोपी को नशे की भी लत है। वो पढ़ाई छोड़ चुका है और कुछ काम-धंधा नहीं करता था।
छत्तीसगढ़ में हत्या की ये खबरें भी पढ़ें...
रायगढ़ में महिला की गोली मारकर हत्या:पुराने विवाद को लेकर पड़ोसी युवक पर हत्या की आशंका
रायगढ़ जिले के दियागढ़ गांव में बुधवार देर रात एक महिला की गोली मारकर हत्या कर दी गई है। इस घटना के बाद से लोगों में दहशत है। महिला की शिनाख्त दुगती बाई यादव (55 वर्ष) के रूप में हुई है। मामला लैलूंगा थाना क्षेत्र का है। जानकारी के मुताबिक, दियागढ़ गांव की रहने वाली दुगती बाई यादव बुधवार रात अपनी बकरी की रखवाली के लिए घर के बाहर सो रही थी। पूरी खबर पढ़ें...
गर्लफ्रेंड और उसकी बच्ची की गला घोंटकर हत्या:लिव-इन में रहा, शादी के लिए दबाव बनाया तो मारकर जलाई लाश; 3 अरेस्ट
सारंगढ-बिलाईगढ़ जिले के गोमर्डा अभयारण्य के अंतर्गत आने वाले देवसर गांव में 4 दिन पुरानी अधजली लाश मिलने और टिमरलगा के पास लात नाले में बच्ची का शव मिलने के मामले में पुलिस ने 3 आरोपियों को गिरफ्तार कर लिया है। पुलिस ने लिव इन पार्टनर और उसके 2 साथियों को गिरफ्तार किया है। पुलिस ने बुधवार को पूरे मामले का खुलासा किया। मामला सिटी कोतवाली क्षेत्र का है। पूरी खबर पढ़ें...